ΕΚΘΕΣΗ ΤΗΣ ΕΠΙΤΡΟΠΗΣ - Ετήσια έκθεση της Επιτροπής σχετικά με την κατάσταση του Ταμείου Εγγυήσεων και τη διαχείρισή του κατά το οικονομικό έτος 2002

ΠΙΝΑΚΑΣ ΠΕΡΙΕΧΟΜΕΝΩΝ

1. Νομικές βάσεις

2. Κατάσταση του Ταμείου στις 31.12.2002

3. Πόροι του Ταμείου

3.1. Καταβολές από το γενικό προϋπολογισμό κατά τη διάρκεια του οικονομικού έτους

3.2. Τόκοι από τις τοποθετήσεις των διαθεσίμων του Ταμείου

3.3. Εισπράξεις από υπερήμερους οφειλέτες

4. Επιβαρύνσεις του Ταμείου

4.1. Πληρωμή σε περίπτωση αθέτησης υποχρεώσεων

4.2. Αμοιβή της ΕΤΕπ

ΠΑΡΑΡΤΗΜΑ I

Νομικές βάσεις των καταβολών από το γενικό προϋπολογισμό στο Ταμείο Εγγυήσεων

1. Αποφάσεις σχετικά με τη μεταφορά 13/2002

2. Αποφάσεις σχετικά με τη μεταφορά 54/2002

ΠΑΡΑΡΤΗΜΑ II

Ταμείο Εγγυήσεων - Έκθεση διαχείρισης στις 31 Δεκεμβρίου 2002

1. Εξέλιξη του Ταμείου κατά το 2002

2. Κατάσταση του Ταμείου

2.1 Πόροι του Ταμείου στις 31 Δεκεμβρίου 2002

2.2 Διαθέσιμα του Ταμείου στις 31/12/2002

3. Συνολική ανάλυση και ανάλυση ανά τομέα του Ταμείου Εγγυήσεων

3.1 Ανάλυση της ρευστότητας

3.2 Συνολική ανάλυση των αποτελεσμάτων του Ταμείου

3.3 Ανάλυση ανά τομέα

3.3.1 Ανάλυση της απόδοσης του ταμείου

3.3.2 Ανάλυση των αποτελεσμάτων του ομολογιακού χαρτοφυλακίου

ΠΑΡΑΡΤΗΜΑ III.1

Κατάσταση του Ταμείου Εγγυήσεων

ΠΑΡΑΡΤΗΜΑ III.2

ΑΠΟΔΟΣΗ ΤΟΥ ΟΜΟΛΟΓΙΑΚΟΥ ΧΑΡΤΟΦΥΛΑΚΙΟΥ ΕΠΕΝΔΥΣΕΩΝ ΤΟΥ ΤΑΜΕΙΟΥ ΕΓΓΥΗΣΕΩΝ

ΠΑΡΑΡΤΗΜΑ III.3

Ενοποιημένος δημοσιονομικός ισολογισμός του Ταμείου Εγγυήσεων στις 31/12/2002

1. Νομικές βάσεις

Με τον κανονισμό (ΕΚ, Ευρατόμ) αριθ. 2728/94 του Συμβουλίου της 31ης Οκτωβρίου 1994 (εφεξής «ο κανονισμός») ιδρύθηκε Ταμείο Εγγύησης για τις εξωτερικές δράσεις που έχει ως στόχο την εξόφληση των πιστωτών της Κοινότητας, σε περίπτωση αθέτησης των υποχρεώσεων του δικαιούχου ενός δανείου που έχει χορηγήσει ή εγγυηθεί η Κοινότητα (ΕΕ αριθ. L293 της 12/11/1994, σ. 1-4).

Σύμφωνα με το άρθρο 6 του κανονισμού αυτού, η Επιτροπή ανέθεσε τη χρηματοπιστωτική διαχείριση του Ταμείου στην Ευρωπαϊκή Τράπεζα Επενδύσεων (ΕΤΕπ) στο πλαίσιο σύμβασης που υπογράφηκε μεταξύ της Κοινότητας και της ΕΤΕπ στις 23 Νοεμβρίου 1994 στις Βρυξέλλες και στις 25 Νοεμβρίου 1994 στο Λουξεμβούργο (εφεξής «η σύμβαση»).

Στο άρθρο 8, παράγραφος 2, της σύμβασης αυτής προβλέπεται ότι «η τράπεζα υποβάλλει στην Επιτροπή πριν από την 1η Μαρτίου κάθε έτους έκθεση σχετικά με την κατάσταση και τη διαχείριση του Ταμείου, το λογαριασμό διαχείρισης και τον οικονομικό ισολογισμό του Ταμείου για το προηγούμενο έτος». Απόσπασμα αυτής της έκθεσης που καταρτίστηκε για το οικονομικό έτος 2002 επισυνάπτεται στο παράρτημα II.

Επιπλέον, στο άρθρο 7 του κανονισμού για την ίδρυση του Ταμείου ορίζεται ότι η Επιτροπή υποβάλλει, το αργότερο στις 31 Μαρτίου κάθε οικονομικού έτους, στο Ευρωπαϊκό Κοινοβούλιο, στο Συμβούλιο και στο Ελεγκτικό Συνέδριο ετήσια έκθεση σχετικά με την κατάσταση του Ταμείου και τη διαχείρισή του κατά τη διάρκεια του προηγούμενου οικονομικού έτους.

2. Κατάσταση του Ταμείου στις 31.12.2002

Κατά το τέλος του οικονομικού έτους 2002, το ποσό των διαθεσίμων του Ταμείου ανερχόταν σε 1.646.291.687,98 ευρώ (παράρτημα III.1). Από την ίδρυση του Ταμείου, το ποσό αυτό αντιστοιχεί στο σύνολο:

-των καταβολών στο Ταμείο (2.198.599.500,00 ευρώ).

-των καθαρών διαδοχικών αποτελεσμάτων των οικονομικών ετών (456.474,871,71 ευρώ) εκτός των προμηθειών και των τόκων υπερημερίας που καταβλήθηκαν για τις καθυστερημένες εισπράξεις.

-των καθυστερημένων εξοφλήσεων που έγιναν από τρίτες χώρες (568.217.579,44 ευρώ).

-των οφειλών που αντιστοιχούν στις αμοιβές που δεν καταβλήθηκαν στην ΕΤΕπ (737.316,27 ευρώ).

-του πλεονάσματος που είχε το Ταμείο (1.009.520.000,00 ευρώ) μετά την αφαίρεση της κατάπτωσης εγγυήσεων (468.662.140,15 ευρώ) και της επιστροφής στον προϋπολογισμό.

Το συνολικό κεφάλαιο του Ταμείου στις 31 Δεκεμβρίου 2002, μετά την αφαίρεση της αμοιβής της ΕΤΕπ, ανερχόταν σε 1.645.554.371,71 ευρώ.

Το συνολικό ποσό του ενοποιημένου ισολογισμού (παράρτημα III.3) ανέρχεται σε 1.646.291.687,98 ευρώ που αναλύονται ως εξής: 299.500.000,00 ευρώ σε διαθέσιμα προθεσμίας (τραπεζικές καταθέσεις), 1.863.221,88 ευρώ σε διαθέσιμα όψεως (λογαριασμός όψεως), 1.311.255.202,45 ευρώ σε χαρτοφυλάκιο τίτλων.

Το άρθρο 3 του κανονισμού για την ίδρυση του Ταμείου ορίζει ότι το κεφάλαιο του Ταμείου πρέπει να ανέρχεται στο ενδεδειγμένο ύψος (ποσό-στόχος) που έχει καθοριστεί στο 9% του κεφαλαίου του συνόλου των τρεχουσών υποχρεώσεων της Κοινότητας που απορρέουν από κάθε πράξη, προσαυξημένες με τους δεδουλευμένους και μη καταβληθέντες τόκους.

Στις 31.12.2002, το κεφάλαιο των δανειοδοτικών και εγγυοδοτικών πράξεων υπέρ τρίτων χωρών, προσαυξημένο με τους δεδουλευμένους και μη καταβληθέντες τόκους, ανερχόταν σε 15.357.955.465,62 ευρώ, εκ των οποίων 142.811.943,97 ευρώ ήταν οι δεδουλευμένοι και μη καταβληθέντες τόκοι.

Η αναλογία του κεφαλαίου του Ταμείου και του κεφαλαίου κατά την έννοια του ορισμού που δίνεται στον κανονισμό αριθ. 2728/94 ήταν 10,71%, δηλαδή το κεφάλαιο ήταν μεγαλύτερο από το ποσοστό του 9% που καθορίζεται για το ποσό-στόχο. Κατά συνέπεια υπάρχει ένα πλεόνασμα που πρέπει να επιστραφεί για να επανεγγραφεί στο γενικό προϋπολογισμό των Κοινοτήτων, όπως προβλέπεται στην παράγραφο 3 του άρθρου 3 του κανονισμού σε περίπτωση που το Ταμείο φθάσει το ποσό-στόχο. Το ποσό που πρέπει να επανεγγραφεί στον προϋπολογισμό ανέρχεται σε 263.330.000,00 ευρώ.

Στα επόμενα τμήματα περιγράφεται αναλυτικότερα η εξέλιξη των πόρων και των επιβαρύνσεων του Ταμείου το 2002.

3. Πόροι του Ταμείου

3.1. Καταβολές από το γενικό προϋπολογισμό κατά τη διάρκεια του οικονομικού έτους

Στον κανονισμό αριθ. 1149/99 της 25ης Μαΐου 1999 για τροποποίηση του κανονισμού αριθ. 2728/94 περί ιδρύσεως Ταμείου Εγγύησης για τις εξωτερικές δράσεις και συγκεκριμένα στο άρθρο 1 ορίζεται ότι το Ταμείο τροφοδοτείται από καταβολές προερχόμενες από το γενικό προϋπολογισμό που ανέρχονται στο 9% του κεφαλαίου των πράξεων για δάνεια και εγγυήσεις, μέχρις ότου το κεφάλαιο του Ταμείου φθάσει το ποσό-στόχο. Εξάλλου, το εν λόγω άρθρο του κανονισμού ορίζει ότι σε περίπτωση καταπτώσεως εγγυήσεων συνεπεία αθετήσεως υποχρεώσεων και εάν τα κεφάλαια του Ταμείου Εγγυήσεων υπολειφθούν του 75% του ποσού-στόχου το ποσοστό των καταβολών για τις νέες πράξεις αυξάνεται στο 10% (ΕΕ αριθ. L139 της 02/06/1999, σ. 1-2).

Οι νομικές βάσεις που ορίζουν τους κανόνες τροφοδοσίας περιγράφονται στο παράρτημα I.

Η απόφαση του Συμβουλίου της 31ης Οκτωβρίου 1994 (94/729/ΕΚ) που αφορά τη δημοσιονομική πειθαρχία επιτρέπει την εγγραφή στο γενικό προϋπολογισμό ενός αποθεματικού σχετικά με τις πράξεις χορήγησης και εγγύησης δανείων. Το κονδύλιο αυτού του προϋπολογισμού στο οποίο έχουν εγκριθεί προσωρινές πιστώσεις ποσού 213 εκατ. ευρώ για το 2002 προορίζεται για την κάλυψη των αναγκών τροφοδότησης του Ταμείου Εγγυήσεων και χρησιμοποιείται μέσω μεταφορών πιστώσεων προς το κονδύλιο του προϋπολογισμού από το οποίο τροφοδοτείται το Ταμείο (ΕΕ αριθ. L293 της 12/11/1994, σ. 14-18).

Σύμφωνα με τις νομικές αυτές βάσεις εγκρίθηκαν το 2002 από την αρμόδια για τον προϋπολογισμό αρχή δύο μεταφορές πιστώσεων που επιτρέπουν τη χρηματοδότηση του Ταμείου Εγγυήσεων με συνολικό ποσό 170.490.000 ευρώ.

-Μεταφορά 13/2002 ποσού 166.720.000 ευρώ: σκοπός της πρώτης αυτής μεταφοράς στην αρχή του οικονομικού έτους είναι η τροφοδότηση του Ταμείου Εγγυήσεων κατ' εφαρμογή των αποφάσεων του Συμβουλίου της 24ης Ιανουαρίου 1994, της 19ης Μαΐου 1998, της 22ας Απριλίου, της 29ης Νοεμβρίου και της 22ας Δεκεμβρίου 1999, της 6ης Νοεμβρίου 2001, σύμφωνα με τους κανόνες των καταβολών που προβλέπονται στο παράρτημα του κανονισμού για την ίδρυση του Ταμείου.

-Μεταφορά 54/2002 ποσού 3.770.000 ευρώ: σκοπός της δεύτερης αυτής μεταφοράς είναι να χρηματοδοτήσει το Ταμείο Εγγυήσεων με βάση τις δανειοδοτικές πράξεις που ενέκρινε το Συμβούλιο στις 12 Ιουλίου και 5 Νοεμβρίου 2002. Οι αποφάσεις σχετικά με τη μεταφορά αυτή περιλαμβάνονται στο παράρτημα I.

Η πρώτη ετήσια μεταφορά καταβλήθηκε στο Ταμείο την 1η Ιουλίου 2002 στο πλαίσιο του μηχανισμού αντιστάθμισης με την επιστροφή του πλεονάσματος του Ταμείου, η δεύτερη αποτέλεσε το αντικείμενο πληρωμής στο Ταμείο με τοκοφόρο ημερομηνία 8 Ιανουαρίου 2003.

3.2. Τόκοι από τις τοποθετήσεις των διαθεσίμων του Ταμείου

Οι τοποθετήσεις των διαθεσίμων του Ταμείου πραγματοποιούνται σύμφωνα με τις αρχές διαχείρισης των διαθεσίμων που προβλέπονται στο παράρτημα της σύμβασης της 25ης Νοεμβρίου 1994 μεταξύ της Κοινότητας και της ΕΤΕπ, όπως τροποποιήθηκε από την τροποποιητική πράξη αριθ. 1 με ημερομηνία 17/23 Σεπτεμβρίου 1996 και την τροποποιητική πράξη αριθ. 2 με ημερομηνία 26 Απριλίου/ 8 Μαΐου 2002 .

Με την τροποποιητική πράξη αριθ. 2, οι επενδυτικές αρχές τροποποιήθηκαν για να διορθωθεί μια πλεονάζουσα ρευστότητα που είχε υπερβεί το 50% των διαθεσίμων του Ταμείου με περιοριστικό αποτέλεσμα για την απόδοση του Ταμείου. Τηρώντας το όριο σύμφωνα με το οποίο τουλάχιστον το ένα τρίτο των κεφαλαίων πρέπει να επενδυθεί σε βραχυπρόθεσμους τίτλους (μέχρι ένα έτος), τα επιλέξιμα μέσα για τη βραχυπρόθεσμη ρευστότητα διευρύνθηκαν. Λαμβάνουν πλέον υπόψη τους τίτλους με μεταβλητό επιτόκιο, ανεξάρτητα από τη διάρκειά τους, και τους τίτλους με σταθερό επιτόκιο με υπόλοιπη διάρκεια ζωής ένα έτος κατ' ανώτατο όριο, ανεξάρτητα από την αρχική τους διάρκεια. Πράγματι, οι τίτλοι με σταθερό επιτόκιο εξαγοράζονται έως ποσοστό 100% της ονομαστικής τους αξίας στο τέλος της ζωής τους (δηλαδή εντός ενός έτους το πολύ), ενώ οι τίτλοι με κυμαινόμενο επιτόκιο μπορούν να πωληθούν σε τιμή που πλησιάζει το 100% ανά πάσα στιγμή, ανεξάρτητα από την υπόλοιπη διάρκεια ζωής τους. Προκειμένου να διατηρηθεί η ισορροπία μεταξύ των διαφόρων μέσων για τα οποία η ρευστότητα είναι επαληθευμένη, ένα ελάχιστο ποσοστό 18% (που αντιστοιχεί στο διπλάσιο του ποσοστού τροφοδότησης του Ταμείου) διατηρείται σε νομισματικές τοποθετήσεις, και ιδίως τραπεζικές καταθέσεις. Η νέα αυτή δομή προορίζεται να βελτιώσει την απόδοση του Ταμείου, διατηρώντας ταυτόχρονα ένα συνετό επίπεδο ρευστότητας.

Συνεπεία της μείωσης της πλεονάζουσας ρευστότητας, κατά το έτος 2002 τέθηκε σταδιακά σε εφαρμογή η στρατηγική αύξησης του ποσοστού του χαρτοφυλακίου που επενδύεται σε ομόλογα με σταθερό επιτόκιο, η οποία συνοδεύθηκε από την παράταση της διάρκειας από 2,5 έτη κατά τα προηγούμενα έτη σε 4,2 έτη το 2002. Με τον τρόπο αυτό αυξήθηκε ουσιαστικά η συνολική απόδοση του Ταμείου.

Ο κατάλογος των τραπεζών που είναι εξουσιοδοτημένες να δέχονται καταθέσεις καθορίστηκε κατόπιν συμφωνίας μεταξύ της Επιτροπής και της ΕΤΕπ. Ο αρχικός κατάλογος αναθεωρήθηκε κατ' επανάληψη σε συμφωνία με την Επιτροπή για να ληφθούν υπόψη οι τελευταίες τροποποιήσεις που επήλθαν όσον αφορά τη βαθμολόγηση των τραπεζών καταθέσεων. Οι τράπεζες αυτές είναι κατά το μεγαλύτερο μέρος τους μέλη του συστήματος συμψηφισμού του ευρώ. Από πλευράς πιστοληπτικής ικανότητας κατατάσσονται όλες τουλάχιστον στην κατηγορία Α1 της κλίμακας Moody για τους μακροπρόθεσμους τίτλους και στην κατηγορία P1 για τους βραχυπρόθεσμους, ή σε αντίστοιχη κατηγορία των Standard & Poors ή του Fitch. Οι καταθέσεις στις τράπεζες αυτές υπόκεινται σε κανόνες που έχουν ως στόχο την εξασφάλιση διαφοροποίησης και την αποφυγή συγκέντρωσης του κινδύνου.

Οι τόκοι που προκύπτουν από τις τραπεζικές καταθέσεις στο λογαριασμό του Ταμείου Εγγυήσεων και από τις επενδύσεις σε τίτλους ανήλθαν κατά το 2002 σε 75.437.331,41 ευρώ, ήτοι αντίστοιχα:

-τραπεζικές καταθέσεις: 12.898.616,22 ευρώ. Πρόκειται για κατάσταση που διαπιστώθηκε στις 31 Δεκεμβρίου 2002 αφού ελήφθησαν υπόψη ταυτόχρονα οι τόκοι που εισπράχθηκαν από τοποθετήσεις υπό μορφή τραπεζικών καταθέσεων (14.229.202,09 ευρώ) και οι δεδουλευμένοι τόκοι (-1.330.585,87 ευρώ) κατά το 2002. Οι παραχθέντες τόκοι αντιστοιχούν σε τόκους οι οποίοι δεν εισπράχθηκαν από το Ταμείο κατά την ημερομηνία του κλεισίματος του οικονομικού έτους, αλλά θα εισπραχθούν μετά τις καθορισθείσες ημερομηνίες λήξης της προθεσμίας των καταθέσεων. Από το ποσό των τόκων που καταχωρήθηκαν λογιστικά στις 31.12.2002 (1.389.568,47 ευρώ) αφαιρείται το ποσό των δεδουλευμένων τόκων που καταχωρήθηκαν το 2001 και εισπράχθηκαν το 2002 (2.720.154,34 ευρώ).

-τρεχούμενοι λογαριασμοί: 175.770,26 ευρώ που αντιστοιχούν στους εγγεγραμμένους τόκους του λογαριασμού όψεως.

-χαρτοφυλάκιο τίτλων: 61.001.453,32 ευρώ. Οι τόκοι από επενδυτικούς τίτλους παράγονται από τις επενδύσεις που γίνονται υπό μορφή τίτλων σύμφωνα με τις επενδυτικές αρχές που ορίζονται στη σύμβαση η οποία προβλέπει ότι η ΕΤΕπ αναλαμβάνει τη διαχείριση των διαθεσίμων του Ταμείου. Από τα έσοδα αυτά πρέπει να αφαιρεθεί ωστόσο το ποσό των 2.712.785,37 ευρώ που υπολογίζεται κατά τη διάρκεια του οικονομικού έτους και αντιστοιχεί στη διαφορά μεταξύ της τιμής αγοράς και της τιμής εξαγοράς κατανεμημένη αναλογικά καθόλη την υπόλοιπη διάρκεια ζωής των κατεχόμενων τίτλων (που αντιστοιχεί στο χρονικό επιμερισμό της διαφοράς πάνω ή κάτω από το άρτιο που έχει εγγραφεί στο λογαριασμό κερδών και ζημιών).

Το προϊόν των τόκων περιλαμβάνεται στο αποτέλεσμα του οικονομικού έτους.

3.3. Εισπράξεις από υπερήμερους οφειλέτες

Στο μέτρο που το Ταμείο δεν χορήγησε εγγυήσεις κατά τη διάρκεια του οικονομικού έτους 2002 και που, εξάλλου, οι διαθεσιμότητές του δεν είναι κινητοποιημένες για την εγγύηση αθετήσεων υποχρεώσεων (εφόσον το σύνολο των οφειλών εισπράχθηκε κατά τη διάρκεια του οικονομικού έτους 2001), το συνολικό σωρευτικό ποσό των καταβολών ανέρχεται, όπως και στις 31 Δεκεμβρίου 2001, σε 568.217.579,44 ευρώ.

4. Επιβαρύνσεις του Ταμείου

4.1. Πληρωμή σε περίπτωση αθέτησης υποχρεώσεων

Το 2002, το Ταμείο δεν χορήγησε εγγυήσεις.

4.2. Αμοιβή της ΕΤΕπ

Το άρθρο 6 της σύμβασης διαχείρισης προβλέπει ετήσια προμήθεια 0,125% που υπολογίζεται επί των μέσων μηνιαίων διαθεσίμων του Ταμείου, η οποία θα επανεξεταστεί στο τέλος του έτους κατά τη διάρκεια του οποίου το ποσό των διαθεσίμων του Ταμείου θα φθάσει τα 300 εκατ. ECU και το αργότερο τρία έτη μετά την ημερομηνία της πρώτης καταβολής στο Ταμείο, αφού ληφθεί υπόψη μεταξύ άλλων και η πρόοδος των δραστηριοτήτων του Ταμείου.

Επειδή το κεφάλαιο του Ταμείου έφθασε τα 300 εκατ. ECU στο τέλος του 1995, επανεξετάστηκε η αμοιβή της ΕΤΕπ. Μια τροποποιητική πράξη της σύμβασης με ημερομηνίες 17 Σεπτεμβρίου και 23 Σεπτεμβρίου 1996 καθόρισε την ετήσια αμοιβή σε 0,05% των διαθεσίμων του Ταμείου. Ο συντελεστής αυτός εφαρμόστηκε αναδρομικά από τις 31 Δεκεμβρίου 1994.

Μια δεύτερη τροποποιητική πράξη, που υπογράφηκε στις 26 Απριλίου και 8 Μαΐου 2002, προβλέπει ότι η αμοιβή της Τράπεζας καθορίζεται κατ' εφαρμογή σε καθένα από τα τμήματα διαθεσίμων των Ταμείου των σταδιακά φθινόντων ποσοστών ετήσιας προμήθειας που σχετίζονται με αυτά αντίστοιχα. Η αμοιβή αυτή υπολογίζεται με βάση τα μέσα στοιχεία ενεργητικού του Ταμείου.

Με αναδρομική εφαρμογή από την 1η Ιανουαρίου 2001, η αμοιβή της Τράπεζας καθορίστηκε έτσι για το οικονομικό έτος 2002 στο ποσό των 737.316,27 ευρώ, το οποίο ενεγράφη στο λογαριασμό κερδών και ζημιών και καταχωρήθηκε σε μεταβατικό λογαριασμό στο παθητικό του ισολογισμού. Η τακτοποίηση αυτή θα πραγματοποιηθεί με καταβολή στην ΕΤΕπ κατά τη διάρκεια του πρώτου εξάμηνου του 2003.

ΠΑΡΑΡΤΗΜΑ I

Νομικές βάσεις των καταβολών από το γενικό προϋπολογισμό στο Ταμείο Εγγυήσεων

Το παράρτημα του κανονισμού αριθ. 2728/94 σχετικά με τον τρόπο καταβολής στο Ταμείο Εγγυήσεων αναφέρει ότι για τις δανειοληπτικές/δανειοδοτικές πράξεις ή εγγυήσεις σε χρηματοπιστωτικούς οργανισμούς δυνάμει ενός μηχανισμού-πλαισίου, οι οποίες διενεργούνται σε περισσότερα του ενός έτη, και είναι μικροοικονομικής και διαρθρωτικής μορφής, οι καταβολές στο Ταμείο γίνονται με ετήσιες δόσεις που υπολογίζονται βάσει των ετήσιων ποσών τα οποία αναφέρονται στο δημοσιονομικό δελτίο που συνοδεύει την πρόταση της Επιτροπής, ενδεχομένως αναπροσαρμοσμένα σύμφωνα με την απόφαση του Συμβουλίου.

Αν πρόκειται για άλλες δανειοληπτικές/δανειοδοτικές πράξεις της Κοινότητας, όπως τα δάνεια για το ισοζύγιο πληρωμών τρίτων χωρών, οι οποίες διενεργούνται σε μία ή περισσότερες δόσεις, τα ποσά των καταβολών στο Ταμείο υπολογίζονται βάσει του συνολικού ποσού της πράξης την οποία αποφάσισε το Συμβούλιο.

Το 2002, πραγματοποιήθηκαν με αυτό τον τρόπο δύο μεταφορές από το αποθεματικό για τις εγγυήσεις:

1. Αποφάσεις σχετικά με τη μεταφορά 13/2002

-ΕΤΕπ-Μεσογειακά πρωτόκολλα: στο πλαίσιο της οικονομικής συνεργασίας που ενδιαφέρει το σύνολο των μεσογειακών χωρών, τα δάνεια που χορηγούνται από την ΕΤΕπ στις χώρες της λεκάνης της Μεσογείου αποτελούν το αντικείμενο συνολικής εγγύησης που ισούται με το 75% του συνόλου των πιστώσεων που έχουν χορηγηθεί δυνάμει των πράξεων δανειοδότησης στις ενδιαφερόμενες χώρες.

-ΕΤΕπ-Βαλτικές περιοχές της Ρωσίας: απόφαση του Συμβουλίου της 6ης Νοεμβρίου 2001 (2001/777/ΕΚ) για τη χορήγηση κοινοτικής εγγύησης στην Ευρωπαϊκή Τράπεζα Επενδύσεων κατά ζημιών βάσει ειδικής δανειοδοτικής δράσης για επιλεγμένα περιβαλλοντικά σχέδια στη λεκάνη της Βαλτικής Θάλασσας της Ρωσίας, στο πλαίσιο της «βόρειας διάστασης». Το ποσό της ενίσχυσης, υπό μορφή δανείων της ΕΤΕπ, ανέρχεται σε 100 εκατ. ευρώ (ΕΕ αριθ. L 292 της 09/11/2001, σ. 41-42).

-Απόφαση του Συμβουλίου της 22ας Δεκεμβρίου 1999 (2000/24/ΕΚ) για τη χορήγηση εγγύησης εκ μέρους της Κοινότητας προς την ΕΤΕ σε περίπτωση απωλειών από δάνεια για προγράμματα που εκτελούνται εκτός της Κοινότητας (Κεντρική και Ανατολική Ευρώπη, μεσογειακές χώρες, Λατινική Αμερική και Ασία, Νότια Αφρική), που περιορίζεται σε μέγιστο συνολικό ποσό δανειοδότησης 18 410 εκατ. ευρώ τα οποία χορηγούνται για επταετή περίοδο η οποία αρχίζει από την 1η Φεβρουαρίου 2000 για την Κεντρική και Ανατολική Ευρώπη, τις μεσογειακές χώρες, και τις χώρες της Λατινικής Αμερικής και της Ασίας, και από την 1η Ιουλίου 2000 για τη Δημοκρατία της Νοτίου Αφρικής, και λήγει στις 31 Ιανουαρίου 2007 για όλες τις περιοχές (ΕΕ αριθ. L9 της 13/01/2000, σ. 24-26).

-Απόφαση του Συμβουλίου της 29ης Νοεμβρίου 1999 (1999/786/ΕΚ) για τη χορήγηση εγγύησης εκ μέρους της Κοινότητας προς την ΕΤΕ σε περίπτωση απωλειών από δάνεια για προγράμματα ανασυγκρότησης των περιοχών της Τουρκίας που επλήγησαν από το σεισμό. Το ποσό των δανείων αυτών περιορίζεται σε συνολικό ανώτατο όριο 600 εκατ. ευρώ τα οποία χορηγούνται για περίοδο τριών ετών (ΕΕ αριθ. L 308 της 03/12/1999, σ. 35-37).

-Απόφαση του Συμβουλίου της 22ας Απριλίου 1999 (1999/282/ΕΚ) για τη χορήγηση μακροοικονομικής ενίσχυσης ύψους 20 εκατ. ευρώ στην Αλβανία. Το ποσό της ενίσχυσης, υπό μορφή δανείου, που δεν αποτέλεσε το αντικείμενο καμίας υπογραφής δανείου και δεν πρόκειται να χρησιμοποιηθεί βάσει αυτής της απόφασης, ανέρχεται σε 20 εκατ. ευρώ (ΕΕ αριθ. L 110 της 28/04/1999, σ. 13-15).

2. Αποφάσεις σχετικά με τη μεταφορά 54/2002

-Απόφαση του Συμβουλίου της 12ης Ιουλίου 2002 (2002/639/ΕΚ) για την κατάργηση της απόφασης 98/592/ΕΚ του Συμβουλίου και τη χορήγηση συμπληρωματικής χρηματοδοτικής συνδρομής στην Ουκρανία. Το ποσό της ενίσχυσης, υπό μορφή δανείου, ανέρχεται σε 110 εκατ. ευρώ (ΕΕ αριθ. L209 της 06/08/2002, σ. 22-23).

-Απόφαση του Συμβουλίου της 5ης Νοεμβρίου 2002 (2002/882/ΕΚ) για τη χορήγηση συμπληρωματικής μακροοικονομικής χρηματοδοτικής συνδρομής στην Ομοσπονδιακή Δημοκρατία της Γιουγκοσλαβίας. Το ποσό της ενίσχυσης, υπό μορφή δανείου, ανέρχεται σε 55 εκατ. ευρώ (ΕΕ L308 της 09/11/2002, σ. 25-27).

-Απόφαση του Συμβουλίου της 5ης Νοεμβρίου 2002 (2002/883/ΕΚ) για τη χορήγηση συμπληρωματικής μακροοικονομικής χρηματοδοτικής συνδρομής στη Βοσνία-Ερζεγοβίνη. Το ποσό της ενίσχυσης, υπό μορφή δανείου, ανέρχεται σε 20 εκατ. ευρώ (ΕΕ αριθ. L 308 της 09/11/2002, σ. 28-29).

-

ΠΑΡΑΡΤΗΜΑ II

Ταμείο Εγγυήσεων - Έκθεση διαχείρισης στις 31 Δεκεμβρίου 2002

1. Εξέλιξη του Ταμείου κατά το 2002

1.1. Το σύνολο των διαθεσίμων του Ταμείου ανερχόταν σε 1 612,6 εκατ. ευρώ στις 31 Δεκεμβρίου 2002 (βλ. παράγραφο 2.2) έναντι 1 744,7 εκατ. ευρώ στις 31 Δεκεμβρίου 2001, ήτοι μείωση κατά 132,1 εκατ. ευρώ.

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 1: Εξέλιξη των διαθεσίμων το 2002

1.2. Το 2002, δύο κύρια γεγονότα επηρέασαν τα διαθέσιμα του Ταμείου:

Στις 23/10/2001, το Ταμείο έλαβε την πληρωμή σχετικά με τις ληξιπρόθεσμες οφειλές της ΟΔΓ, καθώς και τις σχετικές προμήθειες. Στις 29/05/2002, ένα ποσό ύψους 5,1 εκατ. ευρώ εισπράχθηκε ως μερική επιστροφή από την ΕΤΕπ της προμήθειάς της, και τούτο σύμφωνα με την επιστολή της 13/05/2002 που απηύθυνε ο κ. Klaus Regling στον Πρόεδρο Maystadt.

Το Ταμείο είχε πλεόνασμα των διαθεσίμων στις 31/12/2001 ύψους 372,4 εκατ. ευρώ, και πραγματοποιήθηκε καταβολή ποσού ύψους 166,7 εκατ. ευρώ στις 01/07/2002, με καταβολή της διαφοράς στην Επιτροπή, ήτοι 205,7 εκατ. ευρώ. Η συνολική διάθεση πόρων για το 2002 ανήλθε σε 171,8 εκατ. ευρώ (166,7 εκατ. ευρώ + 5,1 εκατ. ευρώ).

1.3. Τα έσοδα ανά τομέα είναι ανάλογα προς την κατανομή των στοιχείων ενεργητικού που διατέθηκαν για τον ομολογιακό και το νομισματικό τομέα, όπως συμφωνήθηκε μεταξύ της Τράπεζας και της Επιτροπής. Έτσι, το αποτέλεσμα της διαχείρισης ανερχόταν σε 71,8 εκατ. ευρώ στις 31/12/2002 έναντι 69,6 εκατ. ευρώ στις 31/12/2001. Τα έσοδα από το χαρτοφυλάκιο ομολογιών (περιλαμβανομένης της υπεραξίας από πωλήσεις και μετά την αφαίρεση του χρονικού επιμερισμού της διαφοράς πάνω/κάτω από το άρτιο) ανήλθαν σε 59,7 εκατ. ευρώ αντιπροσωπεύοντας περίπου το 83% του αποτελέσματος που καταχωρήθηκε στις 31/12/2002. Τα έσοδα από το νομισματικό χαρτοφυλάκιο ανήλθαν σε 12,9 εκατ. ευρώ, ήτοι 18% του συνολικού αποτελέσματος, και το υπόλοιπο (-1%) αντιστοιχεί στις προμήθειες και τα τέλη (βλ. παράρτημα III.1).

2. Κατάσταση του Ταμείου

2.1 Πόροι του Ταμείου στις 31 Δεκεμβρίου 2002

Το υπόλοιπο του Ταμείου Εγγυήσεων πέρασε από 1 494 εκατ. ευρώ στις 31 Δεκεμβρίου 2001 σε 1 294 εκατ. ευρώ στις 31 Δεκεμβρίου 2002, ήτοι μείωση ύψους 200 εκατ. ευρώ ή άνω του 13%.

Η εξέλιξη αυτή οφείλεται στις κινήσεις που περιγράφονται στον παρακάτω πίνακα:

>ΘΕΣΗ ΠIΝΑΚΑ>

Από την 01/01/2002 έως τις 31/12/2002, το Ταμείο δεν κατέβαλε καμία εγγύηση, ούτε πραγματοποιήθηκαν ανακτήσεις εγγυήσεων από υπερήμερους οφειλέτες.

2.2 Διαθέσιμα του Ταμείου στις 31/12/2002

Τα διαθέσιμα του Ταμείου στις 31 Δεκεμβρίου 2002 ανέρχονταν σε 1 612.6 εκατ. ευρώ και αναλύονται όπως περιγράφεται παρακάτω. Υπενθυμίζεται ότι το Ταμείο χρησιμοποιεί ένα μόνο νόμισμα, το ευρώ.

-299.5 εκατ. ευρώ σε νομισματικό χαρτοφυλάκιο (διατραπεζικές προθεσμιακές καταθέσεις)

-1.9 εκατ. ευρώ σε τρεχούμενους λογαριασμούς

-1311,2 εκατ. ευρώ σε χαρτοφυλάκιο επενδύσεων (τίτλοι με σταθερό επιτόκιο και τίτλοι με μεταβλητό επιτόκιο) (βλ. πίνακα στο σημείο 3.1).

3. Συνολική ανάλυση και ανάλυση ανά τομέα του Ταμείου Εγγυήσεων

3.1 Ανάλυση της ρευστότητας

Στο εξής το χαρτοφυλάκιο χαρακτηρίζεται από την ενίσχυση του τμήματος με Σταθερό Επιτόκιο, όπως συμφωνήθηκε μεταξύ των υπηρεσιών της Τράπεζας και της Επιτροπής κατά τη διάρκεια του έτους 2001: ως εκ τούτου, κατά το τελευταίο τρίμηνο του 2001 εφαρμόστηκε σταδιακά η στρατηγική αύξησης του ποσοστού που επενδύεται στον τομέα αυτό σε συνδυασμό με μια παράταση της διάρκειας.

Έτσι, στο τέλος του έτους, διαπιστώνεται ότι το τμήμα με Σταθερό Επιτόκιο αντιπροσωπεύει πάνω από τα 2/3 των ομολογιακών επενδύσεων, ενώ η στρατηγική των προηγούμενων ετών καθόριζε το τμήμα αυτό στο 50% περίπου. Η διάρκεια του τμήματος αυτού προσεγγίζει πλέον τα 4,22 έτη (σύμφωνα με την κατανομή των τοποθετήσεων κατά μήκος της καμπύλης 0 έως 10 έτη) έναντι ενός επιπέδου το οποίο διατηρούταν μεταξύ 2,2 και 2,5 έτη προηγουμένως (κατανομή των επενδύσεων μεταξύ 0 και 5 ετών μόνο).

Η κατανομή των διαθεσίμων του Ταμείου Εγγυήσεων στις 31/12/2002 έχει ως εξής:

>ΘΕΣΗ ΠIΝΑΚΑ>

3.2 Συνολική ανάλυση των αποτελεσμάτων του Ταμείου

Συνολικά, η δραστηριότητα του Ταμείου Εγγυήσεων απέφερε καθαρά λογιστικά έσοδα ύψους 71,8 εκατ. ευρώ, ποσό που αντιπροσωπεύει συνολική απόδοση κατά μέσο όρο 4,21% [1] με μέσα κεφάλαια 1 682 εκατ. ευρώ. Το επιτόκιο αναφοράς EURIBID για 3 μήνες ήταν 3,20% για την ίδια περίοδο, με αποτέλεσμα μια θετική συνολική διαφορά κατά 101 βασικές μονάδες πάνω από το επιτόκιο αναφοράς (βλ. παράγραφο 3.3.1).

[1] Η βάση υπολογισμού της συνολικής απόδοσης είναι: α/360

Τα έσοδα από τις τοποθετήσεις και τις επενδύσεις παρουσίαζαν την ακόλουθη εικόνα στις 31/12/2002:

>ΑΝΑΦΟΡΑ ΣΕ ΓΡΑΦΗΚΟ>

3.3 Ανάλυση ανά τομέα

3.3.1 Ανάλυση της απόδοσης του ταμείου

Για το έτος 2002, η μέση απόδοση των νομισματικών τοποθετήσεων ανήλθε σε 3,33% έναντι μιας μέσης απόδοσης του επιτοκίου αναφοράς 3,21%.

Η κατά τον τρόπο αυτό υπολογιζόμενη διαφορά ήταν κατά 12 βασικές μονάδες ανώτερη από το μεταβλητό επιτόκιο αναφοράς EURIBID για 3 μήνες [2] για το έτος 2002 έναντι μιας διαφοράς κατά 31 βασικές μονάδες το 2001. Σημειωτέον ότι η εν λόγω διαφορά δεν αντανακλά το περιθώριο που προκύπτει κατά την έναρξη των πράξεων και το οποίο δεν λαμβάνεται υπόψη στους υπολογισμούς απόδοσης.

[2] Το ποσοστό αυτό δείχνει τη διαφορά μεταξύ, αφενός, του πραγματικού επιτοκίου των διατραπεζικών καταθέσεων και, αφετέρου, του αντίστοιχου μεταβλητού επιτοκίου αναφοράς EURIBID για 3 μήνες σε καθημερινή βάση.

>ΘΕΣΗ ΠIΝΑΚΑ>

Οι διατραπεζικές καταθέσεις που πραγματοποιήθηκαν απέφεραν τόκους 12,9 εκατ. ευρώ το 2002 για μέσα κεφάλαια ύψους 381 εκατ. ευρώ.

Εξέλιξη της απόδοσης και του επιτοκίου αναφοράς για το 2002. Ο παρακάτω πίνακας δείχνει τα πραγματικά επιτόκια των βραχυπρόθεσμων νομισματικών καταθέσεων σε σχέση με το επιτόκιο αναφοράς EURIBID για 3 μήνες.

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 2: Εξέλιξη της απόδοσης σε σχέση με το επιτόκιο αναφοράς

Η μεθοδολογία που εφαρμόστηκε για τον υπολογισμό της απόδοσης βασίζεται στη σύγκριση της απόδοσης των νομισματικών τοποθετήσεων, συνήθως για 3 μήνες, έναντι του καθημερινού μέσου όρου του επιτοκίου libid για 3 μήνες. Κατά συνέπεια, το επιτόκιο αναφοράς αντανακλά σε καθημερινή βάση τη μέση εξέλιξη του επιτοκίου libid για 3 μήνες ενώ οι τοποθετήσεις, που καταχωρούνται ως «Buy and Hold», δεν αντανακλούν την εξέλιξη αυτή παρά μόνο με καθυστέρηση. Το γεγονός αυτό έχει ως μηχανικό αποτέλεσμα το εξής φαινόμενο:

-Σ' ένα περιβάλλον μείωσης των βραχυπρόθεσμων επιτοκίων, η απόδοση του νομισματικού χαρτοφυλακίου σημειώνει τάση ανώτερη από εκείνη του επιτοκίου αναφοράς (γραφική παράσταση 2, περίοδος Ιούνιος-Δεκέμβριος 2002).

-Αντίστροφα, σ' ένα περιβάλλον σταδιακής αύξησης των επιτοκίων της χρηματαγοράς για σχετικά μακρά περίοδο (έξι μήνες), η απόδοση του νομισματικού χαρτοφυλακίου τείνει να προσεγγίζει εκείνη του επιτοκίου αναφοράς (γραφική παράσταση 2, περίοδος Ιανουάριος-Ιούνιος 2002).

Χαρακτηριστικά των εταίρων

Σύμφωνα με τη σύμβαση που υπογράφηκε μεταξύ της Ευρωπαϊκής Κοινότητας και της Τράπεζας σχετικά με τη διαχείριση του Ταμείου Εγγυήσεων, όλες οι καταθέσεις γίνονται σε χρηματοπιστωτικούς οργανισμούς με ελάχιστη πιστοληπτική ικανότητα A1.

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 3: Κατανομή των βραχυπρόθεσμων καταθέσεων ανά τύπο εταίρου στις 31/12/2002

Γεωγραφική κατανομή

Η γεωγραφική κατανομή των βραχυπρόθεσμων διατραπεζικών τοποθετήσεων του Ταμείου (μέσα κεφάλαια) κατά το 2002 παρουσιάζει την ακόλουθη εικόνα:

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 4 : Βραχυπρόθεσμες διατραπεζικές τοποθετήσεις: γεωγραφική κατανομή των μέσων κεφαλαίων

Η ΕΤΕπ συνεχίζει τις προσπάθειές της για να εξασφαλίσει τη γεωγραφική κατανομή των τοποθετήσεών της στο σύνολο των χωρών της Ευρωπαϊκής Ένωσης, φροντίζοντας παράλληλα να διατηρήσει την ανταγωνιστικότητα των όρων απόδοσης.

3.3.2 Ανάλυση των αποτελεσμάτων του ομολογιακού χαρτοφυλακίου

Το ομολογιακό χαρτοφυλάκιο, που θεωρείται χαρτοφυλάκιο μακροπρόθεσμων επενδύσεων, αποτελείται από τίτλους σε ευρώ που έχουν αγοραστεί με την πρόθεση να διατηρηθούν μέχρι τη λήξη της προθεσμίας τους. στις 31 Δεκεμβρίου 2002, οι τίτλοι σταθερού επιτοκίου με εναπομένουσα προθεσμία μικρότερη των 3 μηνών ανέρχονταν σε 23,7 εκατ. ευρώ, μεταξύ 3 μηνών και 1 έτους ανέρχονταν σε 102,2 εκατ. ευρώ, οι άλλοι τίτλοι σταθερού επιτοκίου με εναπομένουσα προθεσμία μεταξύ 1 έτους και 10 ετών ανέρχονταν σε 985,3 εκατ. ευρώ, ενώ οι τίτλοι μεταβλητού επιτοκίου ανέρχονταν σε 200,0 εκατ. ευρώ.

Τα έσοδα του χαρτοφυλακίου στις 31 Δεκεμβρίου 2002 ανέρχονταν σε 58,3 εκατ. ευρώ. Το ποσό αυτό αναλύεται ως εξής:

Εισπραχθέντες τόκοι // 61 001 453,32

Χρονικός επιμερισμός της διαφοράς πάνω/κάτω από το άρτιο // -2 712 785,37

// 58 288 667,95

Εξάλλου, οι πωλήσεις τριών τίτλων απέφεραν κέρδη 1,4 εκατ. ευρώ. Οι πωλήσεις αυτές που αφορούσαν τίτλους Jumbo-Pfandbriefe πραγματοποιήθηκαν, όπως απαιτείται από τις κατευθυντήριες γραμμές διαχείρισης, λόγω του υποβιβασμού των τίτλων αυτών από την κατηγορία Aaa στην κατηγορία Aa1 ή Aa2.

Επομένως, τα συνολικά έσοδα του χαρτοφυλακίου ανέρχονται σε 59,7 εκατ. ευρώ.

Η τιμή εισόδου των τίτλων στο χαρτοφυλάκιο αυτό αντιστοιχεί στο κόστος αγοράς. Η διαφορά μεταξύ της τιμής εισόδου και της αξίας εξόφλησης είναι η διαφορά πάνω/κάτω από το άρτιο, η οποία κατανέμεται αναλογικά στην υπόλοιπη διάρκεια ζωής κάθε τίτλου. Στις 31 Δεκεμβρίου 2002, η ονομαστική αξία του χαρτοφυλακίου επενδύσεων ανερχόταν σε 1 298,4 εκατ. ευρώ και η λογιστική του αξία σε 1 311,3 εκατ. ευρώ (περιλαμβανομένων και των διαφορών πάνω ή κάτω από το άρτιο προς απόσβεση).

Η λογιστική απόδοση του χαρτοφυλακίου επενδύσεων ανερχόταν σε 4,48% [3] στις 31 Δεκεμβρίου 2002 σε σχέση με 4,61% στις 31 Δεκεμβρίου 2001. Με βάση ένα συνολικό δείκτη αναφοράς (που αποτελείται από το δείκτη Salomon για τους τίτλους σταθερού επιτοκίου [4] και από το επιτόκιο αναφοράς Euribid για 3 μήνες για τους τίτλους μεταβλητού επιτοκίου), η συνολική διαφορά είναι θετική κατά 73 βασικές μονάδες σε σύγκριση με την απόδοση του σύνθετου αυτού επιτοκίου αναφοράς που ανέρχεται σε 3,75% (βλ. παράρτημα 2). Η θετική αυτή απόδοση οφείλεται σε σημαντικό βαθμό στη γενική μείωση των επιτοκίων από την αρχή του 2002. Οι νέες επενδύσεις πραγματοποιήθηκαν κυρίως σε τίτλους με πενταετή έως δεκαετή προθεσμία, με συνέπεια την αισθητή παράταση της διάρκειας του χαρτοφυλακίου. Δεν πρέπει ωστόσο να λησμονείται ότι η απόδοση του επιτοκίου αναφοράς αντανακλά τις μεταβολές επιτοκίων που έχουν διαπιστωθεί, ενώ η απόδοση του χαρτοφυλακίου αντανακλά μια μέση απόδοση η οποία βασίζεται στις τιμές αγοράς.

[3] Η βάση υπολογισμού της συνολικής απόδοσης του χαρτοφυλακίου επενδύσεων είναι α/365.

[4] Αυτός ο δείκτης αναφοράς θα τροποποιηθεί μόλις επισημοποιηθεί η νέα στρατηγική από την Τράπεζα και την Επιτροπή, ώστε να αντανακλώνται η παράταση της διάρκειας και η δυνατότητα επένδυσης έως δεκαετή προθεσμία.

Πίνακας εξέλιξης των επιτοκίων των γερμανικών κρατικών ομολογιών το 2002 (πηγή Bloomberg):

>ΘΕΣΗ ΠIΝΑΚΑ>

Πληροφοριακά, στις 31 Δεκεμβρίου 2002, η αγοραία αξία του χαρτοφυλακίου επενδύσεων ανερχόταν σε 1 355,10 εκατ. ευρώ έναντι 1 311,3 εκατ. ευρώ που ήταν η λογιστική αξία στο χαρτοφυλάκιο (περιλαμβανομένης της διαφοράς πάνω και κάτω από το άρτιο), δηλαδή είχαμε αφανές κέρδος ύψους 43,84 εκατ. ευρώ σε σχέση με ένα αφανές κέρδος 4,70 εκατ. ευρώ λογιστικής αξίας 1 244,1 εκατ. ευρώ στις 31 Δεκεμβρίου 2001, κατάσταση η οποία επίσης εξηγείται από τη γενική μείωση των επιτοκίων το 2002.

Προβλέπονται εξελίξεις όσον αφορά τη μέτρηση της απόδοσης για το έτος 2003. Μπροστά στην προβλεπόμενη εξέλιξη της επενδυτικής στρατηγικής του Ταμείου, αποφασίστηκε να συγκεντρωθούν οι ετήσιες ομολογιακές επανεπενδύσεις σε μια καθορισμένη περίοδο του έτους. Στο πλαίσιο αυτό, η απόδοση των εν λόγω επανεπενδύσεων θα αξιολογείται και θα καταγράφεται τη στιγμή που θα πραγματοποιούνται. Η απόδοση θα μετράται με τη διαφορά μεταξύ της απόδοσης των αγορασθέντων τίτλων και της απόδοσης δεικτών IBOXX αντίστοιχων τάξεων διάρκειας, η οποία θα παρατηρείται κατά την ανοικτή για τις επανεπενδύσεις περίοδο.

Εξέλιξη της αγοραίας αξίας σε σχέση με τη λογιστική αξία για το έτος 2002

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 5: Εξέλιξη της αγοραίας αξίας σε σχέση με τη λογιστική αξία κατά το 2002

Την 1η Ιανουαρίου 2002, οι προγραμματιζόμενες εξοφλήσεις τίτλων για το έτος ανέρχονταν σε:

108 εκατ. ευρώ για τα σταθερά επιτόκια

202 εκατ. ευρώ για τα μεταβλητά επιτόκια

ήτοι ένα σύνολο 310 εκατ. ευρώ.

Ωστόσο, στα τέλη Απριλίου, υπήρχε συγκέντρωση περίπου 188 εκατ. ευρώ σε εξοφλήσεις. προκειμένου να μειωθεί ο κίνδυνος του «timing», η Τράπεζα αποφάσισε να κατανείμει τις ισόποσες επανεπενδύσεις μεταξύ Ιανουαρίου και Μαΐου 2002 με άντληση των πόρων από τις νομισματικές τοποθετήσεις. Στα τέλη του Μαΐου, επιτεύχθηκε έτσι το ποσό που είχε διατεθεί για τους τίτλους στην αρχή του έτους, ενώ παράλληλα δεν ήταν πλέον αναγκαία η ενίσχυση του τμήματος σταθερού επιτοκίου λόγω της σημαντικής διάθεσης πόρων στο Ταμείο που προβλεπόταν για τον Ιούλιο. Επιπλέον επενδύσεις πραγματοποιήθηκαν αφού εκτελέστηκε η εν λόγω διάθεση πόρων με σκοπό την προσαρμογή στο ποσό-στόχο. Τέλος, η επιτάχυνση της μείωσης των επιτοκίων κατά το δεύτερο τρίμηνο ενίσχυσε το επίπεδο δυνητικού κέρδους.

Κατανομή του χαρτοφυλακίου σε τίτλους με σταθερό επιτόκιο και σε τίτλους με μεταβλητό επιτόκιο

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 6: Κατανομή του χαρτοφυλακίου επενδύσεων σε τίτλους με σταθερό επιτόκιο και σε τίτλους με μεταβλητό επιτόκιο στις 31/12/2002

Χρονική κατανομή των εξοφλήσεων του χαρτοφυλακίου επενδύσεων:

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 7: Χαρτοφυλάκιο επενδύσεων: Χρονική κατανομή των εξοφλήσεων στις 31/12/2002

Η προθεσμία λήξης των τίτλων με σταθερό επιτόκιο είναι 13/09/2012

Χαρακτηριστικά των εκδοτών

Όλοι οι κατεχόμενοι τίτλοι παρουσιάζουν τα ακόλουθα χαρακτηριστικά:

-είτε έχουν εκδοθεί από κάποιο κράτος της Ευρωπαϊκής Ένωσης ή από κάποιο χρηματοπιστωτικό οργανισμό με την εγγύηση της Ευρωπαϊκής Ένωσης ή του G10 ή από κάποιο υπερεθνικό οργανισμό.

-είτε έχουν εκδοθεί από οποιοδήποτε άλλο κυρίαρχο κράτος με ελάχιστη πιστοληπτική ικανότητα Aa3.

-είτε έχουν εκδοθεί από οποιοδήποτε άλλο εκδότη με πιστοληπτική ικανότητα Aaa.

Τα χαρακτηριστικά των εκδοτών παρουσιάζουν την ακόλουθη εικόνα στις 31 Δεκεμβρίου 2002:

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 8 : Χαρακτηριστικά των εκδοτών 31 Δεκεμβρίου 2002:

ΠΑΡΑΡΤΗΜΑ III.1

Κατάσταση του Ταμείου Εγγυήσεων

>ΑΝΑΦΟΡΑ ΣΕ ΓΡΑΦΗΚΟ>

ΠΑΡΑΡΤΗΜΑ III.2

ΑΠΟΔΟΣΗ ΤΟΥ ΟΜΟΛΟΓΙΑΚΟΥ ΧΑΡΤΟΦΥΛΑΚΙΟΥ ΕΠΕΝΔΥΣΕΩΝ ΤΟΥ ΤΑΜΕΙΟΥ ΕΓΓΥΗΣΕΩΝ

>ΑΝΑΦΟΡΑ ΣΕ ΓΡΑΦΗΚΟ>

Η απόδοση του ομολογιακού χαρτοφυλακίου μετράται λαμβάνοντας τη διαφορά, εκφραζόμενη σε βασικές μονάδες, μεταξύ της απόδοσης του χαρτοφυλακίου που υπολογίζεται με βάση την απόδοση κατά την αγορά των τίτλων του χαρτοφυλακίου και της απόδοσης του σύνθετου επιτοκίου αναφοράς που υπολογίζεται με βάση τα επιτόκια YTM που σημειώθηκαν στην ημερομηνία της έκθεσης. Το τελευταίο αυτό συνδυάζει την απόδοση του επιτοκίου αναφοράς Salomon και του επιτοκίου Libid για 3 μήνες κατ' αναλογία των τίτλων του χαρτοφυλακίου με σταθερό επιτόκιο και με μεταβλητό επιτόκιο αντίστοιχα.

ΠΑΡΑΡΤΗΜΑ III.3

Ενοποιημένος δημοσιονομικός ισολογισμός του Ταμείου Εγγυήσεων στις 31/12/2002

>ΑΝΑΦΟΡΑ ΣΕ ΓΡΑΦΗΚΟ>